b'\n_START_ARTICLE_\nVladimir Markovi\xc4\x87 (izumitelj)\n_START_SECTION_\n\xc5\xbdivljenje in delo\n_START_PARAGRAPH_\nVladimir Markovi\xc4\x87 se je rodil v Beograd materi Andrijani Grgurevi\xc4\x8d (1928-2004), ki je bila prevajalka (Dru\xc5\xa1tvo znastvenih in tehni\xc4\x8dnih prevajalcev Slovenije http://dztps.si/sl/domov) in o\xc4\x8detu Du\xc5\xa1anu Markovi\xc4\x87u. Skupaj s sestro Jeleno Markovi\xc4\x87 (1945)  (slovenska balerina http://sigledal.org/geslo/Kategorija:Baletniki_in_plesalci) sta bila v \xc5\xbeivljenju razpeta med  Ljubljana in Beograd. Mama Andreja Markovi\xc4\x87 (rojena Grgurevi\xc4\x8d)  se je z njim in sestro Jeleno, po razvezi preselila nazaj v Ljubljano, o\xc4\x8de Du\xc5\xa1an pa je z novo dru\xc5\xbeino (brat Zoran Markovi\xc4\x87) ostal v Beogradu. Vladimir se je \xc5\xbee kot otrok navdu\xc5\xa1eval nad dedkovimi izumi in tehniko. Dedek je bil njegov vzornik, zato je kot otrok ve\xc4\x8dino svojega prostega \xc4\x8dasa pre\xc5\xbeivel v njegovi delavnici, kjer je dedek popravljal lokomotive za Avstro-Ogrska in kasneje Jugoslavija. Njegovo \xc5\xbeivljenje pa je bilo mo\xc4\x8dno prepleteno tudi z umetnostjo. Njegova sestra Jelena, si je kariero ustvarila kot balerina, zato je ves \xc4\x8das \xc5\xbeivel in odra\xc5\xa1\xc4\x8dal tudi pod vplivom sestrinih baletnih anga\xc5\xbemajev v tujini. Sam je igral kitaro, orglice, pisal pesmi in treniral boks._NEWLINE_Leta 1970 se je poro\xc4\x8dil z Ano Pirnat, rodili sta se jima dve h\xc4\x8deri, Lena Markovi\xc4\x87 (l.1971) in Nata\xc5\xa1a Markovi\xc4\x8d (l. 1978), ki je danes prodorna novinarka Nacionalne televizije (RTVSLO). Samo leto po poroki je do\xc5\xbeivel hudo prometno nesre\xc4\x8do, katero je komaj pre\xc5\xbeivel. Dve leti je nepremi\xc4\x8dno prele\xc5\xbeal v mavcu, zato je ve\xc4\x8dino \xc4\x8dasa izkoristil za branje, pisanje in izobra\xc5\xbeevanje. Po\xc5\xa1kodbe so bile tako hude, da je potreboval precej \xc4\x8dasa, da se je zopet postavil na noge, ostale so mu tudi hude po\xc5\xa1kodbe plju\xc4\x8d in ker je bil fizi\xc4\x8dno precej omejen, tudi zaradi po\xc5\xa1kodbe noge, je izgubil voljo do \xc5\xa1porta, zato je za\xc4\x8del le \xc5\xa1tudirati in izumljati._NEWLINE_V svojem \xc5\xbeivljenju je Vladimir Markovi\xc4\x8d patentiral ve\xc4\x8d kot 100 izumov s podro\xc4\x8dja tehnike._NEWLINE_Leta 1971 pri komaj 23 letih, je med okrevanjem napisal logi\xc4\x8dno Mese\xc4\x8devo teorijo, ki so jo objavili v reviji \xc5\xbdivljenje in tehnika._NEWLINE_Leta 1974 je patentiral Izum z naslovom "Pridobivanje visokonapetostne iskre za v\xc5\xbeig motorja z notrnajim izgorevanjem na principu piezoelektri\xc4\x8dnega efekta". Njegovi kasnej\xc5\xa1i izumi vrtalne naprave ("prebijalna vrtalna naprava" ) pa so ga ponesli v svet. Za ugledne naro\xc4\x8dnike je razvijal, testiral in montiral svoje naprave na razli\xc4\x8dnih kontinetih: Mehiki, Indiji, Nigeriji, Jordaniji, Savdski Arabiji, Emiratih. Delal je za svetovno znana podjetja kot so UNESCO water division, za nem\xc5\xa1ki Messerschmid, v nem\xc5\xa1kem Hamburg pa je imel ve\xc4\x8d let tudi svojo pisarno. V Jugoslavijo se je vrnil po nekaj letih bivanja v tujini. Bil je pod vplivom nem\xc5\xa1kega poslovnega sveta, eti\xc4\x8dnih postulatov in nem\xc5\xa1ke tehni\xc4\x8dne natan\xc4\x8dnosti. _NEWLINE_\xc5\xa0e pred vrtalnimi napravami, leta 1975, je svoje tehni\xc4\x8dno znanje preusmeril tudi v medicino. Istega leta je namre\xc4\x8d izumil in patentiral invalidski vozi\xc4\x8dek za vo\xc5\xbenjo po stopnicah, kasneje pa je, kot prvi na svetu, patentiral gonilnik "Kuli" za hemiplegike. Te izume je za\xc4\x8del izdelovati po letu 1990, ko se je dokon\xc4\x8dno vrnil iz tujine v novonastalo dr\xc5\xbeavo Slovenijo. V Sloveniji je delal za podjetje Avtocommerce in In\xc5\xa1titut Jo\xc5\xbeef Stefan, kasneje se je podal na samostojno podjetni\xc5\xa1ko pot. Ko je po osamosvojitvi \xc5\xbealostno opazoval propad vodilnih slovenskih proizvodnih podjetij, ki so klonile pod te\xc5\xbeo globalizacije in konkuren\xc4\x8dnosti je bil prepri\xc4\x8dan, da je treba proizvodnjo vrniti v Slovenijo. Tako je vso svojo energijo usmeril v razvoj in proizvodnjo invalidskih vozi\xc4\x8dkov. _NEWLINE_Za ve\xc4\x8d prijavljenih patentov na invalidskih vozi\xc4\x8dkih je bil ve\xc4\x8dkrat nagrajen: (http://www.eurekanetwork.org/content/brussels-innova). Dobil je povabilo za prodajo "know-how tehnologije in proizvodnje v Ameriki, a je povabilo zavrnil, saj je sanjal, da bo naredil svetovno znan "slovenski izdelek"._NEWLINE_A na\xc4\x8drti, ki jih je imel s proizvodnjo v Sloveniji, so splavali po vodi zaradi razli\xc4\x8dnih vzrokov. V mnogih televizijskih prispevkih  POP TV, Rtvslo TV Pika Planet TV je trdil in dokazoval, da se v zameno za podkupnine predpisujejo dragi in kakovostno vpra\xc5\xa1ljivi invalidski vozi\xc4\x8dki v prid multinacionalkam. \xc5\xbde med letoma 2008 in 2009 je govoril o korupciji v slovenskem zdravstvu, o na\xc4\x8drtnem odtekanju denarja to\xc4\x8dno dolo\xc4\x8denim dobaviteljem, ki slu\xc5\xbeijo na ra\xc4\x8dun dr\xc5\xbeave z vpra\xc5\xa1ljivo medicinsko opremo, kar so skoraj desetletje kasneje ugotavljali slovenski mediji. V ozadju teh spornih poslov je dokazoval, da so podjetja povezana z vrhom slovenskega zdravstva, politiko in mediji. _NEWLINE_Svoje tehni\xc4\x8dno znanje je tudi zaradi razo\xc4\x8daranja nad dogajanjem v Sloveniji, preusmeril v druge izume. Predvsem se je ves \xc4\x8das \xc5\xbeivljenja ukvarjal tudi z okoljskimi temami, ki so mu bile blizu. Zanimala ga je vodo in njena energija. Zadnja leta \xc5\xbeivljenja je tako posvetil vodni turbini, ki je izkori\xc5\xa1\xc4\x8dala njeno mo\xc4\x8d za pridobivanje elektrike. \xc5\xbdelel je re\xc5\xa1iti problem su\xc5\xa1e, namakanja ter \xc4\x8di\xc5\xa1\xc4\x8denja rek z aeratorjem. Njegove smele na\xc4\x8drte s projektom turbine je dne 15.10. 2013 prekinila nanadna smrt._NEWLINE_Za njim je ostala dedi\xc5\xa1\xc4\x8dina njegovih izumov, TV prispevki, zapisi, pesmi, glasba in knjiga, ki jo napisal, a \xc5\xa1e ni objavljena. Vse svoje izume je \xc5\xbee nekaj let pred smrtjo zbral na svoji spletni strani www.izumi.si, kjer so objavljena vsa njegova dela in dokazi o patentih, ki jih je patentiral \xc5\xa1e v \xc4\x8dasu svojega \xc5\xbeivljenja.'